Focus, društvo za sonaraven razvoj in Institut Jožef Stefan, Center za energetsko učinkovitost vas vabita na

**zaključno delavnico**

**Nadgradnja lokalnih energetskih konceptov**

ki bo potekala v **četrtek, 7. 12. 2023, med 9. in 13. uro,** v prostorih Slovenskega etnografskega muzeja, v Ljubljani, Metelkova 2.

S tem dogodkom zaključujemo serijo osmih delavnic posvečenih nadgradnji lokalnih energetskih konceptov (LEK). Njihov osrednji namen je bil pritegniti lokalne skupnosti, pripravljavce LEK, izvajalce gospodarskih javnih služb, energetska podjetja in druge deležnike, ki se v različnih vlogah srečujejo z izdelavo in izvajanjem LEK, k procesu izboljševanja trenutne ureditve na področju lokalnega energetskega načrtovanja in LEK. Na srečanju bodo obravnavani tudi glavni zaključki predstavitev in razprav s predhodnih delavnic.

Seznanjeni boste še z najnovejšimi energetskimi politikami o spodbujanju uporabe energije iz obnovljivih virov ter vlogo lokalnega energetskega načrtovanja in LEK pri tem. Predstavljeni bodo načrtovani koraki digitalizacije energetskega informacijskega sistema katerega del so tudi LEKi in letna poročila o njihovem izvajanju. Na nekaj primerih bodo predstavljeni posamezni napredni pristopi in orodja za podporo in pomoč pri izdelavi lokalnih energetskih konceptov ter prve izkušnje z implementacijo predlogov za njihovo nadgradnjo.

Vljudno vabljeni in dobrodošli!

Obvezne **prijave sprejemamo do torka, 5. 12.** preko [obrazca.](https://docs.google.com/forms/d/e/1FAIpQLScjcxy5TNQL_pPtf558em92qJJLkol4eLLoPin8QRIJVTlSUw/viewform)

Program:

|  |  |  |
| --- | --- | --- |
| **Ura** | **Tema** | **Govorec** |
| *8:45* | *Kava za dobrodošlico in registracija* | |
| 9:00 | Uvod s predstavitvijo delavnice | **Matjaž Grmek**, Focus, društvo za sonaraven razvoj |
| 9:10 | Pomen in vloga LEK v luči sprememb energetske zakonodaje, NEPN in digitalizacije | **mag. Erik Potočar**, Ministrstvo za okolje, podnebje in energijo |
| 9:30 | Izzivi priprave in izvajanja LEK | **mag. Jure Čižman**, IJS, Center za energetsko učinkovitost |
| 9:50 | Ključne ugotovitve regionalnih participativnih delavnic na temo nadgradnje LEK | **Matjaž Grmek**, Focus, društvo za sonaraven razvoj |
| 10:10 | Projekt RES Slovenija – primer izdelave strokovnih podlag z oceno potencialov OVE za proizvodnjo električne energije | **dr. Danijel Crnčec,** Ministrstvo za okolje, podnebje in energijo |
| 10:30 | Vprašanja | Udeleženci |
| *10:45* | *Odmor za lahko okrepčilo in mreženje* | |
| 11:15 | Razvoj LEK: ključni elementi nadgradnje metodologije in podpornega okolja s prikazom praktičnega primera | **mag. Jure Čižman**, IJS, Center za energetsko učinkovitost |
| 11:35 | Implementacija predlogov za nadgradnjo LEK – predstavitev izkušenj na primerih priprave demonstracijskih LEK za občine Maribor, | **dr. Vlasta Krmelj**, Energetsko podnebna agencija za Podravje, ENERGAP |
|  | Ajdovščina in | **Boštjan Mljač,** Goriška lokalna energetska agencija, GOLEA |
|  | Trbovlje | **Sašo Mozgan,** Zavod energetska agencija za Savinjsko, Šaleško in Koroško, KSSENA |
| 12:10 | Razprava | udeleženci |
| *12:45* | *Zaključek delavnice ter mreženje ob kavi in čaju* | |

Delavnica je organizirana v okviru projekta LIFE IP CARE4CLIMATE, ki je integralni projekt, sofinanciran s sredstvi evropskega programa LIFE, sredstvi Sklada za podnebne spremembe in sredstvi partnerjev projekta.

**Dodatne informacije**: Matjaž Grmek, [matjaz@focus.si](mailto:matjaz@focus.si), 08 200 26 56